
PARLAMENTUL ROMÂNIEI

CAMERA DEPUTAŢILOR

	Comisia pentru buget, finanțe și bănci
	Bucureşti 27.03.2014        

 PL - x  46/2014            


AVIZ
asupra propunerii legislative pentru modificarea şi completarea art.3 din Ordonanţa de urgenţă a Guvernului nr.12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru buget, finanțe și bănci a fost sesizată, spre dezbatere şi avizare, cu propunerea legislativă pentru modificarea şi completarea art.3 din Ordonanţa de urgenţă a Guvernului nr.12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale, trimisă cu adresa nr. PL. x. 46 din 17 februarie 2014 şi înregistrată cu nr. 4c-2/73  din 18 februarie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia pentru buget, finanțe și bănci a dezbătut iniţiativa legislativă în şedinţa din 25 martie 2014.
Senatul, în calitate de primă Cameră sesizată, a respins iniţiativa legislativă în şedinţa din 11 februrie 2014, cu respectarea prevederilor art. 76 alin. (2) din Constituţia României, republicată.

Iniţiativa legislativă are ca obiect de reglementare modificarea şi completarea art.3 din Ordonanţa de urgenţă a Guvernului nr.12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale, aprobată cu modificări prin Legea nr.225/2006, cu modificările şi completările ulterioare.

Membrii Comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr. 1155 din 23 octombrie 2013.

În urma dezbaterilor, Comisia pentru buget, finanțe și bănci a hotărât, cu majoritate de voturi, avizarea negativă a iniţiativei legislative.
În raport de obiectul şi conţinutul reglementării, iniţiativa legislativă face parte din categoria legilor ordinare. 

                   PREŞEDINTE,                        
                                  SECRETAR,   Gheorghe-Eugen NICOLĂESCU                            Mihai-Aurel DONŢU
Consilier,  Daniel Măracineanu

